**ZAPISNIK**

sa 26. sjednice Školskog odbora OŠ Konjščina održane 28.08.2019. godine.

PRISUTNI:

Arijana Mačković

Matea Punek

Vinka Sviben

Marijana Ozimec

Anita Krok

ODSUTNI: Kristina Benčić

Željko Lovrić

OSTALI PRISUTNI: Zoran Vuger

Ines Frčko

POČETAK: 15:30 h

**DNEVNI RED**

1. Izvanučionička nastava 4. razredi
2. Usvajanje kriterija za Zalogajček 4
3. Izvješće o provedenom testiranju i prijedlog ravnatelja za zapošljavanje za radno mjesto učitelja/ice engleskog jezika
4. Usvajanje i potvrđivanje oduka o provođenju revizije knjižnice i sastavu povjerenstva za provođenje revizije knjižnice
5. Neplaćeni dopust-Nada Stančin
6. Razno

Školski odbor jednoglasno prihvaća dnevni red i daje jednoglasnu suglasnost na sve navedene točke dnevnog reda.

**Ad.1.**

Ravnatelj objašnjava da je došlo do promjene plana izvođenja izvanučioničke nastave „Škola u prirodi“ koja će se po novome održati u rujnu nove školske godine, te je potrebna suglasnost školskog odbora na istu, budući da ona planski pripada novom godišnjem planu i programu, koji će tek biti donesen. Školski odbor jednoglasno prihvaća prijedlog i donosi

**ODLUKU**

**1. Prihvaća se prijedlog izvođenja izvanučioničke nastave „Škola u prirodi“ u rujnu 2019. godine.**

**Ad.2.**

Ravnatelj ukratko prezentira aktualan projekt „Zalogajček 4“ te potrebu usvajanja kriterija za isti od strane školskog odbora. Kriterij po kojem djeca mogu postati sudionici projekta je da su korisnici prava na dječji doplatak i da su za isto pravovremeno podnijeli u školu dokaze. Školski odbor jednoglasno donosi

**ODLUKU**

**1.Prihvaća se kriterij za „Zalogajček 4“.**

**Ad.3.**

Nakon kratkog izlaganja ravnatelja natječajne dokumentacije i provedenog natječaja za učiteljicu engleskog jezika, ravnatelj predlaže školskom odboru da se na to radno mjesto zaposli Roberta Nahod iz Konjščine, budući da je udovoljila svim traženim uvjetima natječaja i ima zvanje diplomirane učiteljice sa pojačanim engleskim jezikom. Za tu točku dnevnog reda, kako ne bi bilo nešto sporno telefonskim putem kontaktirani su skupnim razgovorom i Željko Lovrić i Kristina Benčić, koji su se javili i dali također svoju suglasnost na prijedlog ravnatelja. Prisutni članovi odbora složili su se jednoglasno i donijeli

**ODLUKU**

**1. Prihvaća se prijedlog ravnatelja da se na radno mjesto učitelja/ice engleskog jezika zaposli Roberta Nahod iz Konjščine.**

**Ad.4.**

Ravnatelj upoznaje školski odbor sa obvezom i potrebom revizije knjižnične građe u školskoj knjižnici te procedurom, te da je on kao ravnatelj donio odluku o provođenju revizije knjižnice, no oni kao školski odbor su dužni donieti odluku o članovima povjerenstva za provođenje revizije. Nakon kratkog raspravljanja, postignut je jednoglasan dogovor i školski odbor donosi

**ODLUKU**

**o imenovanju povjerenstva za reviziju i otpis knjižnične građe.**

**1. Za članove Povjerenstva imenuju se:**

**1. Martina Kovačko, knjižničarka**

**2. Kristina Jugo, učiteljica hrvatskog jezika**

**3. Vinka Sviben, učiteljica razredne nastave**

**2. Zadaće Povjerenstva za provođenje revizije i otpisa su:**

**-pripremanje građe i dokumentacije,**

**-provođenje postupka revizije,**

**-utvrđivanje posljedica nastalih uporabom knjižnične građe.**

**-izdvajanje za otpis dotrajale, zastarjele građe i uništene građe,**

**-izrada popisa otpisane građe prama zadanim kriterijima,**

**-utvrđivanje stvarnog stanja knjižnične građe i njene materijalne vrijednosti (usklađivanje financijske vrijednosti s knjigovodstvom)**

**3. Po obavljenoj reviziji, Povjerenstvo će dostaviti zapisnik o provedenoj reviziji, zapisnik o otpisu s popisima građe predložene za otpis i prijedlog o načinu postupanja s otpisanom građom ravnatelju/ici i Školskom odboru na odobrenje.**

**4. Ova Odluka dostavlja se članovima Povjerenstva.**

**5. Ova Odluka stupa na snagu danom donošenja.**

**Ad.5.**

Ravnatelj upoznaje školski odbor sa novonastalom situacijom u vezi zaposlenice Nade Stančin, koja se ljetos , točnije 19.8.2019. godine zaposlila u Njemačkoj kao učiteljica i podnijela školi zahtjev za neplaćenim dopustom do najkasnije 31.10.2020. godine, što otvara potrebu za provođenjem natječaja za učitelja/icu njemačkog jezika na određeno vrijeme do eventualnog povratka Nade, s čime se školski odbor slaže i donosi jednoglasno

**ODLUKU**

**1. Prihvaća se zahtjev Nade Stančin za neplaćeni dopust u trajanju od 19.8.2019. godine do najkasnije 31.10.2020. godine o čemu će ravnatelj donijeti odluku.**

**Ad.6.**

Nije bilo dodatnih pitanja ni sugestija, ravnatelj je ukratko obavijestio odbor o svim aktualnostima u vezi uređenja škole, okoliša škole, o novostima u vezi kurikularne reforme, nabavi udžbenika i ostalim planovima.

Nema prijedloga ni dodatnih pitanja.

ZAVRŠETAK: 18:30 h

KLASA: 003-06/19-01/09

URBROJ: 2211/04-380-11-19-2

U Konjščini, 28.08.2019. godine

Zapisničar:

PREDSJDNICA ŠKOLSKOG ODBORA: